### Beslutningstema

På foranledning af sidste udvalgsmøde orienteres udvalget om mulighederne for nuværende for opsætning af solceller på kommunale ejendomme samt om forvaltningens igangsætning af dette.

### Sagsfremstilling

Der har igennem årene været fokus på etablering af solceller på kommunale tage.

Dette har også betydet, at der i forbindelse med nybyggeri og større renoveringer er etableret solceller, da dette kan ske i sådanne sammenhænge, hvor det samtidig bidrager til Energiberegningerne.

Der er således etableret solceller på følgende ejendomme;

[adresse], Wegners Plads 2: 30 kW

[adresse], Sdr. Landevej 4-6: 70 kW

[adresse], [adresse] Det kræver, at der etableres et selskab, som ejer og drifter anlæggene. Samtidig bortfalder nettomålerordningen, så man skal indkøbe egen strøm igen fra nettet inkl. afgifter m.m.

Derfor er dette sjældent økonomisk fordelagtigt. Der er vedlagt et notat, som beskriver de nuværende muligheder yderligere.

Da der er øget fokus på udbredelsen af vedvarende energi, også på det kommunale område, kan der være en forventning om, at lovgivningen på området ændres med tiden. For at være på forkant har forvaltningen iværksat en screening af de kommunale ejendomme. Screeningen vil omfatte tagarealer, som skønnes anvendelige størrelsesmæssigt og med det formål at få opgjort, hvad der kan være af produktion samlet set. Screeningen er første fase af en analyse, da der efterfølgende skal foretages statiske beregninger for de flader, man ønsker at opsætte på, da ikke alle flader er opbygget til at kunne klare en sådan ekstra belastning.

Resultatet af screeningen vil blive forelagt udvalget, hvorefter der vil blive lagt op til at beslutte en strategi for udbredelsen af vedvarende energianlæg på Kommunal Ejendom.

### Fagchefen for Teknik og Plan indstiller,

at orienteringen tages til efterretning.

### Beslutning

Orienteringen taget til efterretning.